ZAPISNIK

Zapisnik sa sjednice Odgajateljskog vijeća održane 16.3.2021. od 8-8,30 sati.

Dnevni red:

1.Prihvaćanje Zapisnika s prethodne sjednice O.V.

2. Izvješća odgajatelja o radu u odgojnim skupinama i posebnim programima.

3. Utvrđivanje metoda i oblika rada u cilju pomoći učenicima s nezadovoljavajućim uspjehom u školi.

4. Osvrt na štete u Domu-tajnica.

5. Stručno usavršavanje : ELEKTRONIČKO NASILJE - odg. Ines Kovačević.

6. Izvješće ravnateljice o projektu Vijeća učenika.

7. Razno

Ad1) Zapisnik s prethodne sjednice O.V. jednoglasno usvojen.

Ad2) Odgajatelji su predali ravnateljici svoja Izvješća o radu u odgojnim skupinama i posebnim programima

Realizirani su svi temeljni i posebni programi koji su bili predviđeni na temelju Godišnjeg plana i programa rada Učeničkog doma-Kutina.

Programima su obrađene teme vezano uz čuvanje i unapređivanje zdravlja, socio-emocionalno područje, kognitivno područje, kreativno područje te realizacija mentorskih programa:

* Hodanjem do zdravlja, vježba evakuacije u suradnji sa JVP Grad Kutina - EVAKUACIJA U SLUČAJU POTRESA.
* Nasilne veze su bez veze ( cilj radionice je bio prevenirati nasilje u vezama i informirati učenike o kvalitetnim vezama.
* Životne vrijednosti( rangiranje životnih vrijednosti i zaključak da je svaka rang lista jednako vrijedna jer su prioriteti kod ljudi različiti i treba ih uvažavati).
* Jačanje tolerancije na različitost ( Svjetski dan žena, Dan ružičastih majica)
* Online radionica ANTISTRES-POTRES ( poslana učenicima preko whatsapp grupe. Cilj radonice je potaknuti učenike na jačanje njihovog mentalnog zdravlja.
* Osnaživanje i poticanje učenika na traženje pomoći kod učenja i da oni pomognu drugima-suradničko učenje, vršnjačka pomoć
* Radionica; I učiti treba naučiti.

Ravnateljica je naglasila kako je iznimno zadovoljna s dosadašnjim radom odgajatelja koji je timski, kreativan. Stalno se poboljšavaju dosadašnje metode rada u svrhu ostvarenja što boljih rezultata.

Ad3) Svi odgajatelji prezentirali su svoj dosadašnji rad po odgojnim skupinama u cilju pomoći učenicima koji imaju nezadovoljavajući uspjeh u školi.

Nakon izlaganja odgajatelja, zaključeno je da se sa učenicima svakodnevno razgovara, pruža im se pomoć koja obuhvaća individualne razgovore u svrhu motivacije učenika , izrade plana ispravljanja negativnih ocjena te ukazivanje na uspješnije tehnike savladavanja gradiva.

Učenicima kod kojih je jasno da gradivo ne mogu svladati sami ili uz pomoć kolega, odnosno odgajatelja je sugerirano da dogovore instrukcije kako bi na vrijeme ispravili negativne ocjene.

Ravnateljica je na kraju ponovila 10 principa uspješnog učenja.

Suradnja s roditeljima je vrlo dobra s posebnim naglaskom na redovite telefonske informacije o uspjehu, ponašanju i prehrani učenika.

Ad4) Tajnica je izvijestila članove Odgajateljskog vijeća o počinjenoj šteti od početka školske godine te su pročitani Zapisnici Povjerenstva za štete Učeničkog doma –Kutina.

Ad5) Odgajateljica I.K. u okviru stručnog usavršavanja obradila je temu „ Elektroničko nasilje“ i upoznala članove O.V. s najnovijim saznanjima vezano u cyber buling.

Zaključak bi bio da elektroničko nasilje traje 24 sata na dan, djeca se nemaju gdje skloniti i baš zbog toga posljedice na njihovu psihu mogu biti ogromne.

Iz istraživanja je jasno da velika većina roditelja uopće nije svjesna opasnosti u kojoj se njihova djeca nalaze ukoliko koriste društvene mreže bez dogovora, pravila i nadzora.

Ključ je u edukaciji korisnika društvenih mreža kao i njihovih roditelja, skrbnika kako bi se mogle izbjeći potencijalne opasnosti.

Ad6) Izvješće ravnateljice o projektu Vijeća učenika.

Ravnateljica je izvijestila članove O.V. o projektu Vijeća učenika pod radnim nazivom „ Bubamara“, a vezan je uz projekt „ Društvene odgovornosti – ekološko osvješćivanje“.Projekt se sastoji od prikupljanja starih guma iz okoliša koje će se prenamijeniti i iskoristiti za uređenje dvorišta Učeničkog doma-Kutina.

Projekt će biti dokumentiran u obliku filmskog zapisa od samog početka do završne realizacije.

Ad7) Razno:

Ravnateljica je upoznala članove O.V. s projektom „ Pragma“, vezano uz promicanje vrijednosti u odgojno-obrazovnom sustavu te ih zamolila da pročitaju materijal koji im je proslijeđen.

Članovi O.V. upoznati su da je u tijeku postupak pokretanja jednostavne nabave za izgradnju čelične konstrukcije za sportsko igralište Učeničkog doma-Kutina i proces uspostavljanja nove informatičke mreže koja će se postaviti u krugu i prostoru cijelog Doma.

Zapisnik: V. Stojić Filičić Ravnateljica:

V. Vuković